
     REPUBLIKA HRVATSKA
     TRGOVAČKI SUD U OSIJEKU
  


U   I M E   R E P U B L I K E    H R V A T S K E 
R J E Š E N J E

	Trgovački sud u Osijeku, po sucu pojedincu Jadranki Herman, u stečajnom predmetu stečajnog dužnika MAXIMUS UGOSTITELJSTVO j.d.o.o. za usluge Zagreb, Kninski trg 12, MBS 080976626, OIB 86286007336, odlučujući o žalbi stečajnog dužnika koju je u ime stečajnog dužnika podnio punomoćnik John Matek odvjetnik iz Zadra, protiv rješenja ovog suda poslovni broj 18 St-1020/17-4 od 30. studenog 2017., dana 27.3.2018.                     


r i j e š i o     j e


Preinačuje se rješenje Trgovačkog suda u Osijeku 18 St-1020/17-4 od 20. studenog 2017. godine, i rješava: 
OBUSTAVLJA SE skraćeni stečajni postupak nad dužnikom MAXIMUS UGOSTITELJSTVO j.d.o.o. za usluge Zagreb, Kninski trg 12, MBS 080976626, OIB 86286007336,  a zahtjev FINE RC Zagreb za provedbu skraćenog stečajnog postupka od 6. travnja 2017. godine SE ODBACUJE.


Obrazloženje


Protiv rješenja Trgovačkog suda u Osijeku poslovni broj 18 St-1020/17-4 od 30. studenog 2017., kojim je otvoren  i zaključeni skraćeni stečajni postupak nad dužnikom, a koje rješenje je donio sudski savjetnik, dužnik zastupan po punomoćniku izjavio je pravodobnu žalbu u kojoj navodi da je tijekom postupka sud nepravilno utvrdio činjenično stanje na koje je pogrešno primijenio materijalno pravo. Iz potvrde o blokadi žiro računa dužnika od 6. prosinca 2017. vidljivo je kako na dan izdavanja potvrde žiro račun dužnika nije blokiran i dužnik ima 0,00 kn nepodmirenih obveza. Prije izdavanja potvrde broj dana blokade žiro računa dužnika iznosio je 52 dana, a ne kako to podnositelj zahtjeva FINA RC Zagreb u svom zahtjevu za provedbu skraćenog stečajnog postupka tvrdi 120 dana. 

U privitku dostavlja materijalnu dokumentaciju potvrdu FINE RC Split Podružnica Zadar od 6. prosinca 2017. o blokadi žiro računa dužnika.

Uvidom u potvrdu FINE RC Split o blokadi računa i novčanih sredstava dužnika od 6. prosinca 2017. (strana 12. spisa) utvrđeno je da na dan izdavanja Potvrde nepodmirene obveze dužnika iznose 0,00 kn a broj dana blokade žiro računa dužnika iznose ukupno 52 dana u prethodnih šest mjeseci.

Žalba dužnika je osnovana. 

Pobijano rješenje ispitano je na temelju odredbe čl. 436. Stečajnog zakona (Narodne novine broj 71/15 i 104/17).

Pravodobnom žalbom dužnik je osporio rješenje Trgovačkog suda u Osijeku 18 St-1020/17-4 od 30. studenog 2017., te budući da je u spis dostavio dokaz potvrdu FINE RC Split od 6. prosinca 2017. iz koje je utvrđeno da je stanje blokade žiro računa dužnika na dan izdavanja potvrde 0,00 kn, a broj dana neprekidne blokade u prethodnih šest mjeseci 52 dana valjalo je sukladno čl. 433. Stečajnog zakona odlučiti kao u izreci. 


U Osijeku 27. ožujak 2018. 

Zapisničar:			                        	                           
Maja Kocijan 	
					         
STEČAJNI  SUDAC
   Jadranka Herman


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. stečajni dužnik po punomoćniku odvjetniku John Matek, Zadar, Liburnska obala 6
2. stečajni upravitelj David Jakovljević, Sesvete, Kašinska 7
3. FINA RC Zagreb
4. Registar Trgovački sud u Zagrebu – elektronski – po pravomoćnosti
5. e-oglasna ploča  
6. RNDN - obustavom
7. kal. 27/4

